CELEX: 62011TA0652
Language: da
Date: 2015-02-26 00:00:00
Title: Sag T-652/11: Rettens dom af 26. februar 2015 — Sabbagh mod Rådet (Fælles udenrigs- og sikkerhedspolitik — restriktive foranstaltninger over for Syrien — indefrysning af midler — åbenbart urigtigt skøn — ansvar uden for kontraktforhold)

13.4.2015   
            
            
               DA
            
            
               Den Europæiske Unions Tidende
            
            
               C 118/23
            
         Rettens dom af 26. februar 2015 — Sabbagh mod Rådet
   (Sag T-652/11) (1)
   
   ((Fælles udenrigs- og sikkerhedspolitik - restriktive foranstaltninger over for Syrien - indefrysning af midler - åbenbart urigtigt skøn - ansvar uden for kontraktforhold))
   (2015/C 118/30)
   Processprog: fransk
   
      Parter
   
   
      Sagsøger: Bassam Sabbagh (Damaskus, Syrien) (ved advokaterne M.A. Bastin og J.M. Salva)
   
      Sagsøgt: Rådet for Den Europæiske Union (ved B. Driessen et S. Kyriakopoulou, som befuldmægtigede)
   
      Sagens genstand
   
   Dels påstand om annullation af Rådets gennemførelsesforordning (EU) nr. 1151/2011 af 14. november 2011 om gennemførelse af forordning (EU) nr. 442/2011 om restriktive foranstaltninger på baggrund af situationen i Syrien (EUT L 296, s. 3), af afgørelse 2011/782/FUSP af 1. december 2011 om restriktive foranstaltninger over for Syrien og om ophævelse af afgørelse 2011/273/FUSP (EUT L 319, s. 56), og af Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT L 16, s. 1), for så vidt som disse retsakter vedrører sagsøgeren, dels påstand om betaling af erstatning for den lidte skade.
   
      Konklusion
   
   
               1)
            
            
               Påstanden om annullation af de af Rådets gennemførelsesforordninger, der ligger efter vedtagelsen af Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning nr. 442/2011, afvises.
            
         
               2)
            
            
               For så vidt som disse retsakter vedrører Bassam Sabbagh, annulleres:
               
                           —
                        
                        
                           Rådets gennemførelsesforordning (EU) nr. 1151/2011 af 14. november 2011 om gennemførelse af forordning (EU) nr. 442/2011.
                        
                     
                           —
                        
                        
                           Afgørelse 2011/782/FUSP af 1. december 2011 om restriktive foranstaltninger over for Syrien og om ophævelse af afgørelse 2011/273/FUSP.
                        
                     
                           —
                        
                        
                           Forordning nr. 36/2012.
                        
                     
         
               3)
            
            
               Virkningerne af de annullerede afgørelser og forordninger opretholdes for så vidt angår Bassam Sabbagh indtil udløbet af appelfristen eller, såfremt appel iværksættes inden for denne frist, indtil stadfæstelse eller afvisning af appellen.
            
         
               4)
            
            
               Påstanden om erstatning tages ikke til følge.
            
         
               5)
            
            
               Rådet for Den Europæiske Union bærer sine egne omkostninger og betaler halvdelen af de af Bassam Sabbagh afholdte omkostninger.
            
         
               6)
            
            
               Bassam Sabbagh bærer halvdelen af sine egne omkostninger.
            
         
      (1)  EUT C 58 af 25.2.2012.